Številka: 099-3/2023-3150/1

Datum: 12. 10. 2023

Na podlagi strategije Digitalna Slovenija 2030 (v nadaljevanju DSI 2030) ter 16. in 28.a člena Zakona o državni upravi izdajam

**S K L E P**

**o imenovanju strokovne komisije za izbor najboljših primerov digitalne preobrazbe za leto 2023 in**

**podelitev nazivov »DigiVzornik.si 2023«**

1. Za ocenjevanje prejetih predlogov in predlog izbora najboljšega predloga **imenujem strokovno komisijo v naslednji sestavi**:
* Mojca Štruc, Sektor za digitalno vključenost, Ministrstvo za digitalno preobrazbo, predsednica strokovne komisije
* Mojca Jarc, Sektor za elektronske komunikacije, Ministrstvo za digitalno preobrazbo,
* Špela Kern, Sektor za pospeševanje digitalne preobrazbe, Ministrstvo za digitalno preobrazbo,
* Tjaša Sobočan, Kabinet ministrice, Ministrstvo za digitalno preobrazbo,
* Tadej Gabrijel, Direktorat za razvoj digitalnih rešitev in podatkovno ekonomijo, Ministrstvo za digitalno preobrazbo,
* Marjan Kavčič, Urad Republike Slovenije za informacijsko varnost
1. Člani komisije ne smejo biti interesno povezani s prijavitelji predlogov za izbor. Interesna povezanost pomeni, da niso s prijavitelji predlogov za izbor, njihovimi zakonitimi zastopniki ali pooblaščenci v poslovnem razmerju, sorodstvenem razmerju v ravni vrsti ali stranski vrsti do vštetega četrtega kolena, zakonski zvezi ali svaštvu do vštetega drugega kolena, četudi je zakonska zveza že prenehala, ali v izvenzakonski skupnosti. Drugi elementi interesne povezanosti se presojajo v skladu s Kodeksom ravnanja javnih uslužbencev (Uradni list RS, št. 8/01).
2. V primeru, da je podan katerikoli izmed zgoraj navedenih izločitvenih razlogov, mora član komisije o tem nemudoma obvestiti izdajatelja tega sklepa, ki tega člana izloči.
3. Naloge strokovne komisije so:
	1. ocenjevanje prejetih predlogov po merilih, določenih v javnem pozivu, s podanimi obrazložitvami ocene;
	2. določitev kategorij v primeru večjega števila prijav, glede na področja (Gigabitna in druga digitalna infrastruktura; Digitalne kompetence in vključenost; Digitalna preobrazba gospodarstva; Pot v pametno družbo 5.0; Digitalne javne storitve in Kibernetska varnost) ali vrste predlagateljev (fizične ali pravne osebe; javni, zasebni ali nevladni sektor) ipd;
	3. poziv prijaviteljem za morebitno potrebna dodatna pojasnila predlogov razvrstitev predlogov glede na ocene strokovne komisije s predlogom liste prijaviteljev za podelitev naziva;
	4. priprava in podpis predloga izbranih prejemnikov naziva in posredovanje predstojniku ministrstva.
4. Mandat strokovne komisije traja do podelitve nazivov oziroma do zaključka vseh postopkov v povezavi s predmetnim javnim pozivom.
5. Komisija odloča z navadno večino glasov vseh prisotnih članov komisije.

Ta sklep stopi v veljavo z dnem, ko je podpisan.

Dr. Emilija Stojmenova Duh

ministrica